După războiul mondial am comis o eroare capitală. În loc să rămânem în autarhie, am intrat din nou în circuitul economic mondial. Prin urmare, secretul Planului meu pe 4 ani a fost simplu: i-am înrolat pe oameni într-o economie autarhică!

Cei din afara Germaniei încă nu au înțeles toate acestea. În această privință putem fi liniștiți. Vor avea parte de crize după război! În acest timp, noi vom construi un stat foarte solid, la adăpost de crize, fără să ne bazăm pe nici măcar un gram de aur. Cel care va depăși limita fixată de stat pentru prețuri va merge în lagăr: iată cum se obține stabilitatea monedei.

Tot ce avem de făcut în anii următori este să suprimăm catedrele universitare de economie!

(Adolf Hitler, Însemnări intime și politice, 1941, 12 noiembrie, seara)

Fac tot ce pot ca să-i ponegresc cât mai mult pe juriști, pentru ca să fie cât mai puțini studenți care să aleagă această profesie. Trebuie să compromitem această carieră până acolo încât să nu fie îmbrățișată decât de cei care nu vor să cunoască nimic altceva decât paragrafe.

Ce nevoie avem de scrupule juridice, când un lucru e necesar din punct de vedere politic pentru popor? Poporul nu trăiește datorită juriștilor, ci în pofida lor!

Desigur, nu sunt eu primul care vede în ei un mediu de cultură pentru bacterii! Frederic cel Mare nu gândea altfel.

(Adolf Hitler, Însemnări intime și politice, 1941, 16 noiembrie, la amiază, în dialog cu Heinrich Himmler)